Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Никола Димитровски со службена легитимација број 28-0003, Нена Велковска со службена легитимација број 28-0021 и Елена Јанчева со службена легитимација број 28-0020, извршија вонреден инспекциски надзор над субјектот на инспекциски надзор во ЈУ Меѓуопштински центар за социјална работа Струмица, со седиште на ул. ,,Ленинова’’ бр.84, Струмица, застапуван од Директорот Зоран Манев и со Записник ИП1 број 16-115 од 25.03.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023 ) го донесе следното

**Р Е Ш Е Н И Е**

Се наредува на Зоран Манев, Директор на ЈУ Меѓуопштински центар за социјална работа Струмица (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за социјална сигурност за старите лица, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1. Центарот во предметите на корисниците на правото на социјална сигурност за старите лица да ги преиспита решенијата со број: 08-1812-24 од 12.02.2024 година на **Ф.К.** 08-6258/23/24 од 12.02.2024 година на **Ф.А.** 08-176/24 од 12.02.2024 година на **Н. И.**, врз основа на службен податок - МВР од СПИЛ програмот од 05.03.2024 година, 08-2211/24 од 12.02.2024 година на **Ѓ.С.** и 08-5816 од 12.02.2024 година на **Ј. Г.,** целосно и правилно да ја утврди имотната состојба во однос на поседување на регистрирано моторно возило на носителот на правото и членови од домаќинството. Врз основа на променетата состојба, доколку има потреба да донесе ново решение со кое ќе го замени претходното решение донесено во спротивност со закон или друг пропис, согласно член 4 став 1 алинеја 3, член 9, член 10 став 1 алинеја 1 и 2 и став 2 и член 12 став 2 од Законот за социјална сигурност за старите лица, член 4 став 1 точка 4 и став 2 и член 6 став 1 точка 11 и став 2 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/19, 188/19 и 192/20).

Соодветно на донесените нови решенија, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението за престанок на правото од социјална заштита, согласно член 15 од Законот за социјална сигурност за старите лица и член 301 и член 305 од Законот за социјалната заштита.

 **Рокот за извршување на изречената инспекциска мерка е 60 дена од денот на приемот на решението.**

 2. Центарот во предметите на корисниците на правото на гарантирана минимална помош да ги преиспита решенијата со број: 08-4310/23/24 од 12.02.2024 година на **З.Х.,** 08/4104/24 од 12.02.2024 година на **Ј.И.,** 08-944 од 12.02.2024 година на **А.В,** 08-3129/23/24 од 12.02.2024 година на **Р. К.**, врз основа на службен податок - МВР од СПИЛ програмот од 05.03.2024 година, 08-700 од 12.02.2024 година на **З. Д.,** 08-5618/24 од 12.02.2024 годинана **С. Н.** 08-2016/24од 12.02.2024 година на **Љ.К.** целосно и правилно да ја утврди имотната состојба во однос на поседување на регистрирано моторно возило на носителот на правото и членови од домаќинството. Врз основа на променетата состојба, доколку има потреба да донесе ново решение со кое ќе го замени претходното решение донесено во спротивност со закон или друг пропис, согласно член 30, став 2, член 40 став 1 алинеја 1 и 2 и став 2 од Законот, член 3 став 1 точка 23, член 5 став 1 точка 4 и член 7 став 1 точка 12 и став 2 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

Соодветно на донесените нови решенија, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението за престанок на правото од социјална заштита, согласно член 301 и 305 од Законот.

**Рокот за извршување на изречената инспекциска мерка е 60 дена од денот на приемот на решението.**

3. Раководителот на службата е должен веднаш по истекот на рокот за извршување на инспекциската мерка, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот за социјалната заштита.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Никола Димитровски со службена легитимација број 28-0003, Нена Велковска со службена легитимација број 28-0021 и Елена Jанчева со службена легитимација број 28-0020, извршија вонреден инспекциски надзор над субјектот на инспекциски надзор ЈУ Меѓуопштински центар за социјална работа Струмица, со седиште на ул. **,,** Ленинова**,,** бр.84Струмица, по поднесено Барање од Министерот за труд и социјална политика и составија Записник ИП1 број 16-115 од 25.03.2024 година, во кој се констатирани недостатоци и неправилности во постапките на правото на социјална сигурност за старите лица и правото на гарантирана минимална помош.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-115 од 03.04.2024 година.

 Инспектори за социјална заштита:

 Никола Димитровски

 Нена Велковска

 Елена Јанчева